Jentene bak Instagram-bråket i retten i dag
Det var i desember i fjor at et stort antall bilder og tekster ble publisert på det sosiale nettverket Instagram. Over 200 jenter, mange av dem mindreårige, ble hengt ut og trakassert på bilde-delingstjenesten. Det førte til store sammenstøt mellom hundrevis av ungdommer og politi i Göteborgs gater. De to jentene som er tiltalt for å ha spredd bildene og ryktene som førte til opptøyene møter i dag i retten. De to, som er henholdsvis 15 og 16 år gamle, er tiltalt for grove injurier mot 45 personer i alderen 12 til 26 år, ifølge Expressen.Rettssaken vil foregå bak lukkede dører, og sikkerhetstiltakene omtales som «eksepsjonelle» av Göteborgs-Posten. Forsvarsadvokat Claes Östlund tror ikke den store interessen for saken er bra for hans klient. - Det er stor oppstandelse rundt denne rettssaken. Det er synd for min klient, sier Östlund til SVT i 0900-tiden. - Hvordan har din klient det? - Det kan jeg ikke uttale meg om, for jeg har ikke pratet med henne i løpet av helgen. Men hun er naturligvis spent, sier ôstlund.De fleste av de 45 fornærmede krever erstatning for krenkning, mens noen krever erstatning for psykiske lidelser som følge av ryktespredningen på Instagram. En av klientene har forklart i tidligere rettsrunder at ryktespredningen på Instagram har ført til selvmordstanker, sier forsvarsadvokat Arash Raoufi. - De har lidd lenge etter at det ble stoppet. Ryktene sprer seg og snakket fortsetter på Facebook. Noen jenter har blitt kalt horer på skolen, sier Raoufi. Totalt kan de to jentene måtte betale 800.000 kroner til de fornærmede. Syv eller åtte av de fornærmede skal vitne i dag, men det har møtt opp en «betydelig» mengde ungdommer ved rettssalen skriver lokalavisen.
Jentene som sto bak Instagram-kontoen som utløste opptøyer i Göteborg møter i dag i retten.